

**Мелиоративтік мақсаттағы ұйымдардың жекелеген мәселелері**

Қазақстан Республикасы Үкіметінің қаулысы. 2003 жылғы 16 қаңтар N 22

      Қазақстан Республикасының Үкіметі қаулы етеді:

      1. Мыналар:

      1) "Қазагромелиосушар" республикалық мелиорация және су шаруашылығы өндірістік бірлестігі" мекемесі (бұдан әрі - Мекеме);

      2) Қазақстан Республикасы Ауыл шаруашылығы министрлігінің "Қазагромелиосушар" республикалық мелиорация және су шаруашылығы өндірістік бірлестігінің "Сары-арқа мелиораторы" республикалық мемлекеттік кәсіпорны (бұдан әрі - Кәсіпорын) таратылсын.

      2. Қазақстан Республикасының Ауыл шаруашылығы министрлігі Қазақстан Республикасы Қаржы министрлігінің Мемлекеттік мүлік және жекешелендіру комитетімен келісім бойынша заңнамада белгіленген тәртіппен:

      1) Мекеме мен Кәсіпорынды таратуды жүзеге асырсын;

      2) осы қаулыны іске асыру жөнінде өзге де шаралар қабылдасын.

      3. Осы қаулы қол қойылған күнінен бастап күшіне енеді.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК